**Házasságkötéssel kapcsolatos információ**

A házasságkötésre vonatkozó jogszabályok:

* **2010. évi I. törvény** az anyakönyvi eljárásról
* **2017**. **évi XCII. törvény**. az anyakönyvi eljárásról szóló 2010. évi I. törvény és a konzuli védelemről szóló 2001. évi XLVI. törvény módosításáról.
* **Nyírbátor Város Önkormányzata Képviselő-testületének** **11/2014. (VII.17.) önkormányzati rendelete** az anyakönyvi események helyi szabályairól

Nyírbátor Város Önkormányzata a Nyírbátor, Szabadság tér 7. szám alatta Nyírbátori Polgármesteri Hivatal Házasságkötő termében, valamint a Dísztermében biztosítja a házasságkötések lebonyolítását.

A hivatali helyiségen kívüli házasságkötést a házasulók külön kérelme alapján 8 napon belül a jegyző engedélyezi. (A kérelemhez csatolni kell a házasságkötés helye szerint megjelölt helyszín tulajdonosának / üzemeltetőjének befogadó nyilatkozatát, amennyiben korábban még azon a helyszínen nem történt házasságkötés.)

A hivatali helyiségen - és hivatali munkaidőn kívüli közreműködésért az önkormányzat részére többletszolgáltatási díjat kell fizetni, melynek összege: 15.000,-Ft + ÁFA

A házasságkötési szándékot a házasodni kívánók személyesen jelentik be az anyakönyvvezető előtt.
A szándékbejelentést **minimum 30** naptári nappal korábban kell megtenniük, mint ahogyan a házasságkötés időpontját tervezik. A jegyző e határidő alól, indokolt esetben felmentést adhat.

 A házasulók valamelyikének **közeli halállal fenyegető egészségi állapota** esetében a házasulók nyilatkozata a házasságkötés összes törvényes feltételeinek igazolását pótolja, és a házasságot a bejelentés után nyomban meg lehet kötni.

A házassági szándékbejelentéshez az érintettek:

* érvényes személyazonosító igazolványa,
* lakcímet igazoló hatósági igazolványa,
* születési anyakönyvi kivonatuk,
* s amennyiben a családi állapot elvált vagy özvegy, úgy az előző házasságot felbontó jogerős bírói ítéletet vagy a volt házastárs halotti anyakönyvi kivonata szükséges.
* nőtlen vagy hajadon családi állapotot igazolni nem kell, ezt a tényt az anyakönyvvezető az országos személyadat- és lakcímnyilvántartásból ellenőrzi.

Az anyakönyvvezető a benyújtott iratok alapján vizsgálja, hogy az érintettek rendelkeznek-e a házasságkötés törvényes előfeltételeivel. Ennek megléte esetén a házasságkötési szándékról jegyzőkönyv készül, amely a házasulandók személyi adatain kívül nyilatkozataikat is tartalmazza úgy a házassági névviselésre, mint a születendő gyermekek családi nevére. Ez utóbbira abban az
esetben van szükség, amennyiben a felek eltérő házassági névviselésre nyilatkoznak, s így a születendő gyermekük születési családi neve a jogszabály adta lehetőségeknek köszönhetően többféle lehet. Az iratok és a törvényi feltételek teljesülésekor a házasodni kívánók szándékának megfelelően, a törvényben rögzített határidők betartásával - a házasságkötés időpontját kitűzi.

**Nem magyar állampolgár házasságkötési szándékának bejelentése** után az ehhez szükséges iratokat a Szabolcs-Szatmár-Bereg Megyei Kormányhivatal Hatósági Főosztálya részére, elbírálás céljából az anyakönyvvezető megküldi. Amennyiben a külföldi fél által benyújtott iratok megfelelnek a jogszabályban előírt feltételeknek, úgy pozitív elbírálás után a házasságkötés időpontját a felek kérésének megfelelően az anyakönyvvezető kitűzi. Külföldi állampolgár házasságkötésekor az anyakönyvi kivonatot és egy anyakönyvi másolatot a Közigazgatási és Igazságügyi Minisztériumnak, külföldre történő továbbítás céljából megküldi.

Az anyakönyvvezető a házasságot megköti, közreműködik annak ünnepélyes lebonyolításában. A férj vagy a feleség (vagy mindkettő) nevének megváltozása miatt személyazonosító igazolvány kicserélésére felhívja a figyelmet. Átadja a házassági anyakönyvi kivonatot, valamint teljesíti az előírt adatszolgáltatásokat. A házasságot, mint minden más anyakönyvi eseményt, a betűrendes névmutatóba bevezeti.

**Korlátozottan cselekvőképes** – *16 -18 éves kor között* - **kiskorú esetében**, amennyiben az jogerős gyámhatósági engedéllyel házasságot kötött, az engedélyezésben eljáró gyámhatóságot az anyakönyvvezető a házasság megkötéséről értesíti.

A házasság megkötése után, a családi állapot és névviselés megváltozását az országos személyadat és lakcímnyilvántartásban, az Anyakönyvi Szolgáltató Alrendszerben, jegyzőkönyv formájában rögzíti. A jegyzőkönyvet a házasság megkötése és az adatszolgáltatás teljesítését követően, az anyakönyvi irattárban elhelyezi.

Nyírbátor város illetékességi területén kötött, bíróság által felbontott házasság esetén az eljáró bíróság az anyakönyvvezetőt válási lappal értesíti. A házasság felbontásáról vagy érvénytelenné nyilvánításáról kiállított válási lap alapján a házassági anyakönyv utólagos bejegyzések rovatába e tényt feljegyzi, s a családi állapot megváltozását az országos személyadat-és lakcímnyilvántartásban
rögzíti. A válási lapot az anyakönyvi irattárba, a házassági alapirat mellett elhelyezi.

**Nyírbátor városban kötött házasság külföldi bíróság által történő felbontásakor,** amennyiben az ügyben eljáró bíróság az Európai Unió valamely tagállamának bírósága:

* az általa kiadott jogerős bírói ítélet hiteles magyar fordítása,
* valamint a Brüsszel II. rendelet értelmében kiállított igazolás alapján, a válás tényét közvetlenül, annak elismertetése nélkül az anyakönyvvezető a házassági anyakönyv utólagos bejegyzése rovatába feljegyzi.

**Más országok által kibocsátott** -amennyiben az Európai Közösségen kívüli bíróság bont fel Nyíregyháza városban kötött házasságot -**jogerős bírói ítéletét** a Közigazgatási és Igazságügyi Minisztérium Nemzetközi Jogi Főosztályával el kell ismertetni. Ha az ítélet a magyar jogban elfogadott, úgy annak elismerését fogalmazza meg az elismerésben eljáró hatóság. Ezt Követően az elismert ítéletet és a házassági anyakönyvi másolatot a Szabolcs-Szatmár-Bereg Megyei Kormányhivatal Hatósági Főosztálya részére, anyakönyvbe történő bejegyzés elrendelése érdekében továbbítja. Az elrendelés anyakönyvvezetőhöz továbbítását követően történik meg a válás tényének feljegyzése és az országos személyadat- és lakcímnyilvántartásban a családi állapot átvezetése.

**Magyar állampolgár külföldön történt anyakönyvi eseményének hazai anyakönyvezése**

Az anyakönyvi eseménynek megfelelő ország által kiállított idegen nyelvű anyakönyvi kivonatok érvényessége tekintetében fontos, hogy mely államok esetében szükséges az iratot „APOSTILLE pecséttel” (felülhitelesítő) vagy diplomáciai felülhitelesítéssel elláttatni. Az „Apostille” pecsétet az adott állam Külügyminisztériumának Konzuli Osztálya, míg „diplomáciai felülhitelesítéssel” az anyakönyvi eseménnyel érintett államban működő magyar külképviselet látja el.

Amennyiben magyar állampolgárnak külföldön anyakönyvi eseménye történik, mint gyermekszületés, házasságkötés, bejegyzett élettársi kapcsolat létesítése vagy halálesete, úgy azt Magyarországon anyakönyvezni kell. A hazai anyakönyvezés Magyarországon, egy helyen, a Budapest Főváros Kormányhivatal Állampolgársági és Anyakönyvi Főosztályán történik.

A hazai anyakönyvezés kezdeményezése az érintett, haláleset tekintetében pedig a hozzátartozó kezdeményezésére, továbbá hivatalból történhet. Az anyakönyvi kivonat fordítását az Országos Fordító- és Fordításhitelesítő Iroda vagy külföldön a magyar külképviselet végezheti. A hazai anyakönyvezéshez adatlap kiállítása szükséges az eljárást kezdeményező személy részéről, amely

ellenőrzése, szükség esetén javítása után, a szükséges mellékletekkel az iratanyagot az anyakönyvvezető a hazai anyakönyvezés elvégzése érdekében továbbítja. A magyar anyakönyvi kivonat postázása az eljárás befejeztével az ügyfél kérésére és az általa megjelölt címre történik.